Mitla

Mitla je významná zapotécka a mixtécka archeologická lokalita ležiaca v centre mexickej obce San Pablo Villa de Mitla. Nachádza sa v mexickom štáte Oaxaca približne 40 km východne od mesta Oaxaca de Juárez.  

Názov lokality v zapotéčtine Lyobaa znamená "pohrebisko", nahuatlský názov Mictlan znamená "miesto mŕtvych". V čase príchodu španielskych conquistadorov na začiatku 16. storočia bola Mitla jedným z najvýznamnejších politických a kultúrnych stredísk zapotéckej civilizácie v centrálnom údolí Oaxacy. Po úpadku Monte Albánu (približne 9. storočie) sa Mitla stala náboženským centrom celého regiónu, najväčší rozkvet nastal práve medzi 9. a 15. storočím a bol ukončený vpádom Španielov. 

Architektúra Mitly je unikátna v celom mezoamerickém kultúrnom priestore. Sú tu zložité mozaiky geometrických tvarov, vlysy a ornamenty pokrývajúce celé steny. 

Archeologický komplex sa delí do 5 vymedzených skupín:
 Grupo de las Columnas (skupina stĺpov)
 Grupo de las Iglesias (skupina chrámov)
 Grupo del Arroyo (skupina potokov)
 Grupo de los Adobes (skupina nepálených tehál)
 Grupo del Sur (skupina juh)

Fotogaléria

Referencie

Zdroj 

Lokality Svetového dedičstva v Mexiku